U-I-278/95
Natisni
Opravilna št.:
U-I-278/95
Datum odločitve:
18. 1. 1996
Objavljeno:
OdlUS V, 8
ECLI:
ECLI:SI:USRS:1996:U.I.278.95
Akt:
Zahteva za razpis predhodnega zakonodajnega referenduma o zaprtju in dekomisiji Nuklearne elektrarne Krško št. 0603-07/95- 188 z dne 18/7-1995
Izrek:
Pobuda za oceno ustavnosti zahteve za razpis predhodnega zakonodajnega referenduma o zaprtju in dekomisiji Nuklearne elektrarne Krško se zavrže.
Evidenčni stavek:
Ustavno sodišče ni pristojno za oceno neobstoječega akta.
Geslo:
Nepristojnost ustavnega sodišča za oceno neobstoječega akta.
Pravna podlaga:
Ustava, 160., 90. čl.
Zakon o referendumu in ljudski iniciativi (ZRLI), 16. čl.
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Janez Sušnik, Kamnik
Datum vloge:
14. 11. 1995
Vrsta odločitve:
sklep
Vrsta rešitve:
zavrženje
Dokument:
US17675
Dokument v PDF obliki:
U-I-278-95.pdf
114 KB
Prenesite datoteko
U-I-278/95-5
18.1.1996
S K L E P
Ustavno sodišče je v postopku za preizkus pobude dr. Janeza Sušnika iz Kamnika na seji dne 18. januarja 1996
s k l e n i l o :
Pobuda za oceno ustavnosti zahteve za razpis predhodnega zakonodajnega referenduma o zaprtju in dekomisiji Nuklearne elektrarne Krško št. 0603-07/95-188 z dne 18.7.1995 se zavrže.
O b r a z l o ž i t e v
1. Pobudnik izpodbija zahtevo za razpis predhodnega zakonodajnega referenduma o zaprtju in dekomisiji Nuklearne elektrarne Krško (v nadaljevanju: NEK). Navaja, da bi zaprtje NEK povzročilo veliko škodo narodnemu gospodarstvu. Tak zakon bi namreč omogočal izpad prihodkov ob enakih obveznostih, kar naj bi pomenilo povečanje davkov in zmanjšanje sredstev za preživljanje, za zdravstveno varstvo, pokojninsko zavarovanje, za razvoj gospodarstva in kulture, za zdravo življenjsko okolje, ohranjanje naravne in kulturne dediščine in pridobitev primernega stanovanja. Z zatrjevanjem navedenih posledic pobudnik tudi utemeljuje svoj pravni interes za odločitev o zadevi.
2. Po vložitvi pobude je nekaj poslancev umaknilo svoj podpis k navedeni zahtevi za razpis referenduma. Pozvan, naj sporoči, ali kljub temu še vztraja pri pobudi, je pobudnik predlagal, naj bi pobuda mirovala do naslednje zahteve za razpis referenduma z enako vsebino.
3. Po 160. členu Ustave je Ustavno sodišče pristojno za odločanje v zadevah, naštetih v navedeni določbi, in v drugih zadevah, ki so mu naložene z Ustavo in zakoni. Na podlagi te določbe je Zakon o referendumu in ljudski iniciativi (Uradni list RS, št. 15/94 in 13/95 - odl. US, v nadaljevanju: ZRLI) določil pristojnost Ustavnega sodišča za presojo ustavnosti zahteve za razpis zakonodajnega referenduma (16. člen). Eden od pogojev za obstoj zahteve za razpis referenduma je, da se je zanjo izrekla tretjina poslancev (drugi odstavek 90. člena Ustave). V času izdaje te odločbe ta pogoj ni izpolnjen. Ker torej izpodbijani akt ne obstaja, je Ustavno sodišče pobudo zavrglo.
4. Ustavno sodišče je ta sklep sprejelo ob smiselni uporabi 25. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, in dr. Lojze Ude. Sklep je sprejelo soglasno.
P r e d s e d n i k
dr. Tone Jerovšek